stanford-oval/wikipedia huggingface dataset:
Samuel Gustaf Bergh
Henkilöhistoria

Samuel Bergh syntyi Oulussa varakkaaseen perheeseen. Isä Samuel Wilhelm Bergh oli kauppias ja laivanvarustaja. Äiti Anna Margareta Bergh, o. s. Mennander, oli miestään paljon nuorempi ja tämän kolmas vaimo. Molemmat vanhemmat kuolivat, kun Samuel Bergh oli vielä lapsi. Runsaan perinnön ansiosta hän saattoi kuitenkin käydä koulua itseään paljon vanhemman veljen holhouksessa.
Bergh kävi Oulun triviaalikoulua samaan aikaan kuin J. V. Snellman ja menestyi opinnoissaan hyvin. Vuonna 1822 Oulun palo päätti Berghin opiskelun Oulussa, mutta hän siirtyi Turun akatemiaan lukemaan klassisia kieliä. Viisi vuotta myöhemmin Turkukin paloi ja Bergh siirtyi yliopiston mukana Helsinkiin.
Helsingissä Bergh joutui silmäsairauden vuoksi vaihtamaan pääainetta ja suoritti hyvillä arvosanoilla lakitieteen tutkinnon 1830. Hän ehti myös harrastaa runoilua ja sepitti Oulun Wiikko-Sanomissa ilmestyneet runot ”Kiilto mato” ja ”Kulta perhoset”. Bergh sai heti valmistuttuaan Vaasan hovioikeuden auskultantin viran, jossa hän ehti työskennellä vain kaksi vuotta, kunnes joutui eroamaan virasta näön heikkenemisen vuoksi.
Vuonna 1832 Bergh lähti Tukholmaan saadakseen hoitoa silmäsairauteensa. Sairaus ei parantunut, mutta Bergh tutustui Tukholmassa Carl Axel Gottlundiin, joka valmisteli Otava-kirjansa toista osaa. Bergh lähetti kirjaan runonsa ”Ystävälleni”, ”Sirkka”, ”Runo”, ”Soijin” ja ”Oma maa”, jotka olivat lähes ainoita Gottlundin ulkopuolisilta avustajilta saamia lisiä kirjaan. Hän tosin ilmoitti, että runot olisivat hänen Kallio-nimisen ystävänsä laatimia. Runot ilmestyivät Otavassa 1832, mutta Gottlund oli muokannut niitä omavaltaisesti, minkä vuoksi lehdessä käydyn kiistelyn ohella miesten välit menivät poikki. Myöhemmin Bergh julkaisi osan runoistaan alkuperäisinä versioina, mutta ilmeisesti häneltä ei enää ilmestynyt muuta murteiden taisteluun ja runomittoihin kantaa ottavaa kirjoitusta lukuun ottamatta.
Berghin runot edustivat ajalleen tyypillistä romanttista suuntausta luonnonkuvauksissaan ja isänmaallisissa sävyissään. Osa on muunkielisten runojen mukaelmia: ”Ystävälleni”-runon pohjana on J. J. Nervanderin ”Jag minnes dig”, joka puolestaan on lainaa Goethelta; Goethen esikuvan (runo "Die Bekehrte" 1796) mukaan on sepitetty myös Berghin ”Soijin”. ”Sirkka” puolestaan hyödyntää Aisopoksen sadun teemaa. Muita tärkeitä vaikutteiden antajia ovat Ovidius, Horatius ja Esaias Tegnér. Vaikka Berghin runoissa käytetään antiikin ja germaanisia mittoja, poljennon ominaisuuksia on lainattu suomalaisesta kansanrunoudesta.
Silmäsairaus sokeutti Berghin lopullisesti, ja perintörahat hupenivat turhiin parannusmatkoihin. Sokeuduttuaan Bergh hankki elantonsa kotiopettajana Oulussa, Muhoksella, Urjalassa ja Halikossa, jossa hän kuoli 1852 elettyään 20 vuotta sokeutuneena. Berghin runoutta arvostettiin jo 1800-luvulla, ja erityisesti 1900-luvun alussa hän nousi merkittäväksi lyyrikoksi, osaksi runojensa isänmaallisen sävyn ansiosta.
Runot

Kiilto mato
Kulta perhoset
Oma maa
Runo
Sirkka
Soijin
Ystävälleni
Bergh populaarikulttuurissa

Bergh esiintyy henkilöhahmona useissa sarjakuvataiteilija Ville Rannan Oulu-aiheisissa historiallisissa sarjakuvissa. Rannan sarjakuvissa esiintyvä Berghin hahmo muistuttaa ulkonäöltään Oulussa ilmestyvän Kaltio-lehden päätoimittajaa Paavo J. Heinosta.
Aiheesta muualla

Oulun kaupunginkirjaston Samuli Kustaa Berg -sivut
Kolmistaan (televisiosarja)

| Kolmistaan |
| --- | --- |

Tyyli:  draamakomedia
Kestoaika:  17–22 minuuttia
Pääosissa:   Pamela Tola  Eero Ritala  Lauri Tilkanen 
Alkuperämaa:   Suomi
Verkko:   Elisa Viihde Viaplay  C More  Sub 
Julkaistu:  2017–2018
Jaksoja:  18
Ikäraja:    
Sisältömerkintä:    
Tuotanto
Tuottaja(t):  Maria Kangas
Vastaava(t) tuottaja(t):   Laura Kuulasmaa (Elisa Viihde)  Pete Paavolainen (ITV Studios)  Maria Kangas (ITV Studios) 
Ohjaaja(t):  Samuli Valkama
Käsikirjoittaja(t):  Pääkäsikirjoittaja: John Lundsten Käsikirjoittajat: Leo Viirret (kaudet 1–2) Jenny Dahlström (kausi 2) Melli Maikkula (kausi 2)
Leikkaaja(t):   Markus Leppälä (kaudet 1–2)  Antti Reikko (kausi 1) 
Lavastaja(t):  Santtu Toivola (kausi 1) Inka Matilainen (kausi 2)
Kuvaaja(t):  Aarne Tapola (kausi 1) Joonas Pulkkanen (kausi 2)
Tuotantoyhtiö(t):  ITV Studios Finland
Aiheesta muualla
IMDb 
Elonet
Kolmistaan on suomalainen draamakomediasarja, jonka pääosissa näyttelevät Pamela Tola, Eero Ritala ja Lauri Tilkanen. Sarja kertoo Helsingin keskustassa kimppakämpässä asuvista Vilmasta (es. Pamela Tola), Sevestä (es. Eero Ritala) ja Markuksesta (es. Lauri Tilkanen), jotka rimpuilevat lähestyvää ”aikuisuutta” vastaan. Ensimmäisellä tuotantokaudella pariskunta Vilma ja Seve päätyvät pitkäksi venyneen jatkoillan päätteeksi homoseksuaalin Markuksen kanssa sänkyyn, jonka seurauksena Vilma tulee raskaaksi tietämättä kummalle miehistä. Toisella kaudella seurataan heidän elämäänsä vauvan kanssa.
Sarjan ensimmäisen tuotantokauden kolme ensimmäistä jaksoa julkaistiin Elisa Viihde -suoratoistopalvelussa 14. joulukuuta 2017, jonka jälkeen loput jaksot julkaistiin palvelussa kolmessa erässä. C More -suoratoistopalvelussa ensimmäinen kausi julkaistiin kokonaisuudessan 15. lokakuuta 2018. Televisiossa ensimmäisen kauden esitetti Sub maalis–huhtikuussa 2019. Elisa Viihde julkaisi toisen tuotantokauden kokonaisuudessaan 16. marraskuuta 2018.
Sarja pohjautuu vuosina 2011–2012 esitettyyn brittiläiseen Threesome-sarjaan.
Rooleissa > Päärooleissa

| 0 | 1 | 2 |
| --- | --- | --- |
|  Pamela Tola  | … |  Vilma   |
|  Eero Ritala  | … |  Seve   |
|  Lauri Tilkanen  | … |  Markus   |
Rooleissa > Sivurooleissa

| 0 | 1 | 2 |
| --- | --- | --- |
|  Pirkko Hämäläinen  | … |  Kaija (kaudet 1–2)   |
|  Jaana Saarinen  | … |  Merja (kaudet 1–2)   |
|  Jonna Järnefelt  | … |  Jaana (kaudet 1–2)   |
|  Miika Laakso  | … |  Pauli (kaudet 1–2)   |
|  Miila Virtanen  | … |  Tarja (kausi 2)   |
Jaksot > Ensimmäinen tuotantokausi

| Jakso | Nimi | Julkaisu Elisa Viihteessä | Julkaisu C Moressa | Ensiesitys Subilla | Ikäraja |
| --- | --- | --- | --- | --- | --- |
| 1 | Kolmen kimppa | 14. joulukuuta 2017 | 15. lokakuuta 2018 | 7. maaliskuuta 2019 |  |
| 2 | Dagen efter | 14. joulukuuta 2017 | 15. lokakuuta 2018 | 7. maaliskuuta 2019 |   |
| 3 | Kunnon pannarit | 14. joulukuuta 2017 | 15. lokakuuta 2018 | 14. maaliskuuta 2019 |   |
| 4 | Hautajaiset | 21. joulukuuta 2017 | 15. lokakuuta 2018 | 14. maaliskuuta 2019 |   |
| 5 | Vauvavalmennusta | 21. joulukuuta 2017 | 15. lokakuuta 2018 | 21. maaliskuuta 2019 |  |
| 6 | Ultra ja miljonääri | 28. joulukuuta 2017 | 15. lokakuuta 2018 | 21. maaliskuuta 2019 |  |
| 7 | Kolmekymppinen | 28. joulukuuta 2017 | 15. lokakuuta 2018 | 28. maaliskuuta 2019 |  |
| 8 | Äidit kylässä | 28. joulukuuta 2017 | 15. lokakuuta 2018 | 28. maaliskuuta 2019 |   |
| 9 | Vauva intoilua | 4. tammikuuta 2018 | 15. lokakuuta 2018 | 4. huhtikuuta 2019 |   |
| 10 | Naamiaiset | 4. tammikuuta 2018 | 15. lokakuuta 2018 | 4. huhtikuuta 2019 |   |
Jaksot > Toinen tuotantokausi

| Jakso | Nimi | Julkaisu Elisa Viihteessä | Ikäraja |
| --- | --- | --- | --- |
| 1 | Valokuva | 16. marraskuuta 2018 |  |
| 2 | Junior Copy | 16. marraskuuta 2018 |     |
| 3 | Takaisin kouluun | 16. marraskuuta 2018 |  |
| 4 | Ystävä | 16. marraskuuta 2018 |  |
| 5 | Isä | 16. marraskuuta 2018 |  |
| 6 | Diileri | 16. marraskuuta 2018 |  |
| 7 | Jääkaappi | 16. marraskuuta 2018 |    |
| 8 | Tahdon/En tahdo | 16. marraskuuta 2018 |   |
Aiheesta muualla

Sarjan ensimmäisen kauden traileri YouTubessa
Sepólian metroasema

| Sepólia> Σεπόλια |
| --- | --- |

 Ateenan metro 
Perustiedot
Metrolinjat:   Linja 2
Sijainti:  38°0′10″N, 23°42′49″E
Osoite:  Sepólia
Paikkakunta:  Ateena, Attika, Kreikka
Avattu:  28.1.2000
Sepólia (kreik. Σεπόλια eli Σταθμός Σεπόλια, Stathmós Sepólia) on Ateenan metron asema Linjalla 2 (punainen). Se sijaitsee Sepólian kaupunginosassa Ateenan varsinaisen kaupunkialueen luoteislaidalla.
Metroasema avattiin 28. tammikuuta 2000. Seuraava asema länteen on Ágios Antónios ja kaakkoon Attikí.
Koutokeinon kirkko

Koutokeinon kirkko
Koutokeinon kirkko (pohjoissaameksi Guovdageainnu girku, norj. Kautokeino kirke) on arkkitehti Finn Brynin suunnittelema  kirkko Norjan Koutokeinossa. Kirkko valmistui vuonna 1958 ja sen rakennusmateriaalina on käytetty puuta. Kirkossa on 300 paikkaa.
Scooter Braun

| Scooter Braun |
| --- | --- |
 Scooter Braun marraskuussa 2011.
Henkilötiedot
Syntynyt: 18. kesäkuuta 1981 (ikä 43) New York, New York, Yhdysvallat
Kansalaisuus:   Yhdysvallat
Ammatti:  musiikkimanageri
Muut tiedot
Lempinimet:  Scooter
 Nimikirjoitus
Aiheesta muualla
Kotisivu
Scott Samuel ”Scooter” Braun (s. 18. kesäkuuta 1981 New York, Yhdysvallat) on yhdysvaltalainen musiikkimanageri, joka edustaa muun muassa Ariana Grandea, Justin Bieberiä, PSY:tä, Usheria ja Carly Rae Jepseniä. Hän omistaa kaksi levy-yhtiötä, Raymond-Braun Media Groupin ja School Boy Recordsin. Braun tunnetaan parhaiten Justin Bieberin löytämisestä.
Aiheesta muualla

Scooter Braunin kotisivu (englanniksi)
Salaattikirva

| Salaattikirva |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Nivelkärsäiset Hemiptera
Alalahko::  Kirvansukuiset Sternorrhyncha
Yläheimo::  Aphidoidea
Heimo::  Kirvat Aphididae
Alaheimo::  Putkikirvat Aphidinae
Tribus::  Macrosiphini
Suku::  Nasonovia
Alasuku::  Nasonovia
Laji::  ribisnigri
Kaksiosainen nimi
 Nasonovia ribisnigri  (Mosley, 1841) 
Katso myös
   Salaattikirva Wikispeciesissä   Salaattikirva Commonsissa 
Infobox OKNimi-testi OK: 
Salaattikirva, joissakin lähteissä herukan salaattikirva, (Nasonovia ribisnigri) on pieni kirvoihin kuuluva hyönteislaji. Se on merkittävä salaatinviljelyn tuholainen.
Koko ja ulkonäkö

Siivettömät yksilöt ovat kiiltäväpintaisia, vaalean vihreitä tai punertavia ja isäntäkasvin vaihdon jälkeen niiden selkäpuolella on tummia kuvioita. Takaruumiin jaokkeissa on tummia poikkijuovia. Takaruumiin kärjen cauda on pitkä ja vaalea. Raajat ja vaharauhasputket ovat vaaleat, raajat ovat kuitenkin nivelkohdista tummat ja vaharauhasputkien kärjet samoin. Takimmaisen raajaparin nilkan ensimmäisesä jaokkeessa on kolme karvaa. Siivekkäillä yksilöillä on selkeää tummaa kuviointia. Ruumiin pituus 1,3–2,7 mm.
Kromosomiluku 2n=12.
Levinneisyys

Salaattikirva on levinneisyydeltään kosmopoliitti. Suomessa laji on tavattu suuressa osassa maata pohjoisinta Lappia myöten.
Elinympäristö ja elintavat

Salaattikirvan primääri-isäntinä toimivilla herukoilla kirvat elävät pieninä kolonioina versojen kärkiosissa sekä nuorten, rullalle kiertyneiden lehtien pinnoilla. Kesän aikana tapahtuu isännänvaihto, jossa sekundääri-isäntinä toimivat varsin monet ruohovartiset kasvit ainakin asteri-, ristikukkais-, ratamo-, naamakukkais- ja koisokasvien heimoista. Taloudellisesti merkittäviä isäntiä ovat salaatit ja sikurit. Salaattikirva kykenee elämään hyvin myös kasveilla, joissa on tahmeita karvoja. Lisääntyminen on neitseellistä, kunnes syksyllä herukkapensaisiin palanneet kirvat tuottavat suvullisesti lisääntyvän sukupolven. Muna on talvehtiva elämänvaihe.
Salaatin päätyessä sekundääri-isännäksi kirvat aiheuttavat lehtien kasvuhäiriöitä sekä lehtien kalpeutta. Lisäksi salaattikirva levittää ainakin neljää kasvien virustautia, joista ainakin salaatin mosaiikkivirus on taloudellisesti merkittävä.
Ravintokasvit

Primääri-isäntiä ovat herukat (Ribes), sekundääri-isäntiä muiden muassa asterikasvit (Asteraceae), ristikukkaiset (Brassicaceae) sekä koisokasvit (Solanaceae).
Aiheesta muualla

Laji.fi: Nasonovia ribisnigri
Minna Pajunen: Salaattikirvan biologisen torjunnan tehostaminen kasvihuoneviljelyssä, Hämeen ammattikorkeakoulu opinnäytetyö, Lepaa, puutarhatalous, syksy, 2019 (pdf)
ITIS: Nasonovia ribisnigri (englanniksi)
UniProt: Taxonomy - Nasonovia ribisnigri (lettuce aphid) (englanniksi)
Aphid Species File (englanniksi)
Global Biodiversity Information Facility (GBIF): Nasonovia ribisnigri (englanniksi)
Centre for Agriculture and Biosciences International (CABI): Nasonovia ribisnigri (currant-lettuce aphid) (englanniksi)
Plantwise: Currant-lettuce aphid, Nasonovia ribisnigri (englanniksi)
Pherobase: Semiochemicals of Nasonovia ribisnigri, the Currant lettuce aphid (englanniksi)
Kolmas kivi auringosta

| Kolmas kivi auringosta> 3rd Rock from the Sun |
| --- | --- |

Tyyli:  tilannekomedia
Kestoaika:  22 min
Luoja(t):  Bonnie Turner Terry Turner
Pääosissa:  John Lithgow Kristen Johnston French Stewart Joseph Gordon-Levitt Jane Curtin Simbi Khali Elmarie Wendel Wayne Knight
Alkuperämaa:   Yhdysvallat
Alkuperäiskieli:  englanti
Verkko:   NBC  MTV3  Sub  TV5
Esitetty:  9. tammikuuta 1996 – 22. toukokuuta 2001
Tuotantokausia:  6
Jaksoja:  139 (luettelo jaksoista)
Tuotanto
Tuottaja(t):  Patrick Kienlen David Goetsch Jason Venokur David M. Israel Jim O'Doherty Andrew Orenstein Michael Glouberman Gregg Mettler Tim Ryder Aron Abrams Gregory Thompson
Vastaava(t) tuottaja(t):  Bonnie Turner Terry Turner Marcy Carsey Tom Werner Caryn Mandabach Linwood Boomer (kausi 1) Bill Martin Mike Schiff (kaudet 3–5) David Sacks (kaudet 4–5) Bob Kushell Christine Zander (kaudet 5–6) David Goetsch Jason Venokur (kausi 6)
Aiheesta muualla
IMDb 
Kolmas kivi auringosta (engl. 3rd Rock from the Sun) on yhdysvaltalainen Emmy-palkittu tilannekomediasarja, jota esitettiin NBC-televisiokanavalla. Sarjan loi pariskunta Bonnie ja Terry Turner, ja sen ensimmäinen jakso esitettiin 9. tammikuuta 1996.
Sarja kertoo neljästä avaruusolennosta, jotka ovat saapuneet tutkimaan varsin mitättömältä tuntuvaa Maa-planeettaa. Avaruusolennot ovat ottaneet ihmismuodon soluttautuakseen joukkoon. He ajautuvat jatkuvasti vaikeisiin tilanteisiin yrittäessään noudattaa Maan tapoja ja ymmärtää ihmisten käyttäytymistä.
Sarjaa esitettiin alun perin vuosina 1996–2001, ja sitä tehtiin yhteensä kuuden tuotantokauden ja 139 jakson verran. Suomessa sarjaa esitettiin ensin MTV3:lla ja sittemmin uusintoina vuoteen 2010 asti myös Subilla. TV5 aloitti sarjan uusinnat maaliskuussa 2012. Sarjan aloitusjakso ensiesitettiin MTV3:lla maanantai-iltana 30. joulukuuta 1996. Viimeinen jakso esitettiin 20. elokuuta 2002.
Näyttelijät > Solomonin perhe

Dick Solomon – John Lithgow
Sally Solomon – Kristen Johnston
Tommy Solomon – Joseph Gordon-Levitt
Harry Solomon – French Stewart
Näyttelijät > Sivuhenkilöt

Mary Albright – Jane Curtin
Don Orville – Wayne Knight
Nina Campbell – Simbi Khali
Mamie Dubcek – Elmarie Wendel
August Leffler – Shay Astar
Alissa Strudwick – Larisa Oleynik
Dr. Strudwick – Ron West
Dr. Judith Draper – Ileen Getz
Iso Jättipää – William Shatner
Hahmot > Dick Solomon

Dick on Solomonin perheen pää sekä avaruusolentojoukon ylipäällikkö. Saapuessaan ensi kerran maapallolle, Dickin ensi-ihastus on Mary Albright, joka oli antropologian professori Pendeltonin valtionyliopistossa Rutherfordin kaupungissa Ohiossa. Dick tuli samaan yliopistoon opettamaan fysiikkaa, joka kiehtoo häntä suuresti, toisin kuin opiskelijoita, jotka eivät saa selvää hänen opetuksistaan.
Dick joutui alun perin hätävalheena kertomaan olevansa kanadalainen (eli outo muukalainen), mutta sai sittemmin Yhdysvaltain kansalaisuuden opeteltuaan maan historian läpikotaisin.
Hahmot > Sally Solomon

Sally on perheen ainoa naishenkilö, hän on Dickin sisko sekä avaruusolentojoukon luutnantti ja turvallisuusasiantuntija. Sally innostuu paljon pikkuasioista, joista on hänelle enemmän tai vähemmän iloa tai hyötyä, tämän lisäksi tarpeen tullen hän osaa puolustaa itseään sekä fyysisesti että henkisesti.
Sally on seurustellut vuosien varrella useiden miesten kanssa, mutta suurimman rakkauden hän löysi poliisipäällikkö Don Orvillen kanssa, joka ihastui Sallyyn ensilmäyksellä. Aluksi Sally näytti vain käyttävän ihastunutta Donia hyväkseen tämän aseman vuoksi. Myöhemmin sarjassa Sally tunsi itsekin vetoa Doniin, jonka jälkeen suhde lähti kehittymään. Sittemmin Sally jätti Donin, jonka jälkeen he olivat vain hyviä kavereita.
Hahmot > Tommy Solomon

Tommy on perheen nuorin, mutta avaruusolentona vanhempi kuin kukaan muu. Hän on perheessä Dickin teini-ikäinen poika ja joukon tiedustelu-upseeri. Hän on perehtynein Maan asioista. Tommy muistuttaa Dickiä, sillä molemmat ovat melko itsekkäitä. Tommy on kuitenkin epävarmempi käsittelemään naisia. Kuuden tuotantokauden aikana Tommy on seurustellut ainakin kahden tytön kanssa: Augustin ja Alissan.
August oli pitkään Tommyn seurustelukumppani, mutta suhde kariutui Tommyn alettua juttelemaan muiden naisten kanssa. Kun August lopulta suuteli luokkatoveriaan (ainakin Harryn mukaan), suhde päättyi. Tämän jälkeen Tommy ja August olivat vain kavereita. Yhdessä jaksossa he olivat vielä melkein valmiita palamaan yhteen. Suhde kuitenkin päättyi lopullisesti Tommyn häätäessä Augustin ulos talosta, kun tämä ehdotti että he voisivat rakastella sen sijaan, että Tommy ottaisi valmistamansa piiraan ulos uunista.
Alissan Tommy tapasi muutamaa jaksoa myöhemmin, kun he joutuivat samaan ryhmään tekemään koetta. Alissan ja Tommyn välejä ovat rikkoneet heidän isiensä väliset riidat.
Hahmot > Harry Solomon

Harry on perheessä Dickin ja Sallyn veli. Todellisuudessa hän on avaruusolento, jonka päähän on asetettu lähetin, jolla perhe voi vastaanottaa johtajansa Ison Jättipään antamia ohjeita ja terveisiä. Harry oli aluksi täysi torvi, mutta alkoi ajan myötä tulla yhä viisaammaksi ja "kovaksi kundiksi", joka antoi Tommylle ja Dickille vinkkejä.
Kun Harry tapasi Mamie Dubcekin tyttären Vickin, hänen älykkyytensä koheni roimasti. Heistä tuli pari, joka yritti vasten Dickin määräystä tehdä lapsen. Kun Iso Jättipää saapui maan päälle, Vicki alkoi vihata Harrya yli kaiken. Jättipää hedelmöitti Vickin, jolloin syntyi ihmislapsi, jota pidettiin Harryn aikaansaannoksena.
Hahmot > Mary Albright

Mary on Dickin rakastettu. Hän työskentelee Pendeltonin valtionyliopistossa Rutherfordissa antropologian professorina ja oli jonkin aikaa myös dekaani. Mary ei tunnu epäilevän ollenkaan Solomonien taustaa, mutta häntä ihmetyttää (ja joskus raivostuttaa) perheen tietämättömyys ja hieman liioiteltu käytös liittyen Maan asioihin (hän teki dokumentin Solomonien ”normaalista perhe-elämästä”).
Marylla on toimistossaan apulaisena Nina, jota Dick yrittää myös käyttää joskus hyväkseen tekemään töitä, joita sihteeri ei tee. Maryn nimen epäillään olevan peräisin Yhdysvaltain entiseltä ulkoministeriltä Madeleine Albrightilta.
Hahmot > Don Orville

Poliisi Don Leslie Orville on Sallyn poikaystävä. Hän on tukeva ja kömpelö, mutta poliisin univormu ja sen symboloima vaikutusvalta saivat Sallyn kiinnostumaan hänestä.
Palkinnot > Emmy-palkinnot

1996, 1997 ja 1999 – Paras miespääosa komediasarjassa – John Lithgow
1997 ja 1999 – Paras naissivuosa komediasarjassa – Kristen Johnston
1997 – Paras koreografia (kaksiosaisesta jaksosta ”A Nightmare on Dick Street”)
1997 – Paras puvustus televisiosarjassa (kaksiosaisesta jaksosta ”A Nightmare on Dick Street”)
1997 – Paras äänimiksaus komediasarjassa tai erikoisjaksossa (kaksiosaisesta jaksosta ”A Nightmare on Dick Street”)
Palkinnot > Golden Globe -palkinnot

1997 – Paras miespääosa musikaali- tai komediasarjassa – John Lithgow
1997 – Paras musikaali- tai komediasarja
Palkinnot > Satellite Award

1996 – Paras miesnäyttelijä musikaali- tai komediasarjassa – John Lithgow
1996 – Paras naisnäyttelijä musikaali- tai komediasarjassa – Jane Curtin
Palkinnot > Screen Actors Guild -palkinto

1996 ja 1997 – Paras miesnäyttelijä komediasarjassa – John Lithgow
Kuvakaappaus sarjan päätösjaksosta.
Ruotsin kuntavaakunat ennen vuotta 1952

Tämä on luettelo Ruotsin kuntavaakunoista, jotka ovat kuntaliitosten vuoksi menettäneet virallisen asemansa vuoden 1952 kuntauudistuksessa tai jo ennen sitä. Vuoden 1952 ja 1970-luvun kuntauudistuksen välissä käytössä olleet vaakunat ovat artikkelissa Ruotsin kuntavaakunat 1952–1970. Ruotsin nykyisten kuntien vaakunat löytyvät artikkelista Ruotsin kuntavaakunat.
Luettelossa on vaakunan alapuolella mainittu lakkautetun kunnan nimi ja sen alapuolella sulkeissa nykyisen kunnan nimi. Luettelossa ei ole kovin paljon vaakunoita, koska kaikilla Ruotsin kunnilla ei ole koskaan ollut omia vaakunoitaan ja vasta vuoden 1952 kuntauudistuksen jälkeen monet kunnat hankkivat oman vaakunan.
Tukholman lääni

Duvbon taajaväkinen yhdyskunta
(Sundbybergin kunta)
Laggan maalaiskunta
(Knivstan kunta)
Uppsalan lääni

Gamla Uppsalan maalaiskunta
(Uppsalan kunta)
Läbyn maalaiskunta
(Uppsalan kunta)
Stockholms-Näsin maalaiskunta
(Upplands-Bron kunta)
Södermanlandin lääni

Barvan maalaiskunta
(Eskilstunan kunta)
Näshultan maalaiskunta
(Eskilstunan kunta)
Jönköpingin lääni

Bolmsön maalaiskunta
(Gislavedin kunta, Ljungbyn kunta)
Värmlannin lääni

Färnebon maalaiskunta
(Filipstadin kunta)
Ransäterin maalaiskunta
(Munkforsin kunta)
Värmskogin maalaiskunta
(Grumsin kunta)
Kopparbergin lääni

Borlängen kauppala
(Borlängen kunta)
Domnarvetin maalaiskunta
(Borlängen kunta)
Garpenbergin maalaiskunta
(Hedemoran kunta)
Silvbergin maalaiskunta
(Säterin kunta)
Torsångin maalaiskunta
(Borlängen kunta)
Jämtlandin lääni

Linsellin maalaiskunta
(Härjedalenin kunta)
Käännös suomeksi
Sevón

Sevón tai Sewón on muun muassa seuraavien suomalaisten sukunimi:
Aura Sevón (s. 1981), kirjailija, kirjallisuudentutkija ja suomentaja
Cay Sevón (s. 1949), Turku 2011 -säätiön asiamies
Guje Sevón (s. 1949), ruotsalainen taloustieteilijä ja psykologi, professori emerita
Gurli Sevón-Rosenbröijer (1892–1983), toimittaja, kääntäjä ja ruotsin kielellä kirjoittanut kirjailija
Enzio Sevón (1906–1998), urheilutoimittaja
Leif Sevón (s. 1941), oikeustieteilijä
Pirjo Sewón (1935–2023), kasvitieteilijä.
Olavi Seeve, vuoteen 1927 Sevón (1909–1973), ilmavoimien komentaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Sektoritutkimuslaitos

Sektoritutkimuslaitos on  yleisnimitys eri Suomen ministeriöiden budjettitalouden piiriin kuuluville  tutkimuslaitoksille. Ne ovat oman ministeriöidensä tietotarpeiden tuottajia.
Sektoritutkimuslaitokset ovat (suluissa ministeriö):
Elintarviketurvallisuusvirasto Evira (MMM)
Geologian tutkimuskeskus GTK (KTM)
Ilmatieteen laitos (LVM)
Kotimaisten kielten tutkimuskeskus Kotus (OPM)
Luonnonvarakeskus Luke (MMM)
Museovirasto (OPM)
Suomen ympäristökeskus SYKE (YM)
Säteilyturvakeskus STUK (STM)
Terveyden ja hyvinvoinnin laitos THL (STM)
Työterveyslaitos TTL (STM)
Valtion teknillinen tutkimuskeskus VTT (KTM)
Valtion taloudellinen tutkimuskeskus VATT (VM)
Aikaisempia laitoksia olivat
Merentutkimuslaitos (LVM), yhdistetty Ilmatieteen laitokseen ja Ympäristökeskukseen 1.1.2009
Kansanterveyslaitos KTL (STM),  yhdistetty Terveyden ja hyvinvoinnin laitokseen 2009
Sosiaali- ja terveysalan tutkimus- ja kehittämiskeskus STAKES (STM), yhdistetty Terveyden ja hyvinvoinnin laitokseen 2009
Riista- ja kalatalouden tutkimuslaitos RKTL (MMM), yhdistetty Luonnonvarakeskukseen 1.1.2015
Maa- ja elintarviketalouden tutkimuskeskus  (MMM), yhdistetty Luonnonvarakeskukseen 1.1.2015
Metsäntutkimuslaitos  (MMM), yhdistetty Luonnonvarakeskukseen 1.1.2015
Geodeettinen laitos (MMM), yhdistetty Maanmittauslaitokseen 1.1.2015
Kuluttajatutkimuskeskus (KTM),  yhdistetty Helsingin yliopistoon 1.1.2015
Oikeuspoliittinen tutkimuslaitos OPTULA (OM),  yhdistetty Helsingin yliopistoon 1.1.2015
Mittatekniikan keskus MIKES (KTM), yhdistetty VTT:hen 1.1.2015